PATVIRTINTA

Radviliškio r. Šiaulėnų Marcelino Šikšnio gimnazijos direktoriaus 2016 m. liepos 11 d. įsakymu Nr. 1-16-46 .

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS ĮVADINĖ SAUGOS INSTRUKCIJA MOKINIAMS**

**1. BENDROSIOS ŽINIOS APIE GIMNAZIJĄ IR JOS VEIKLĄ**

1.1. Radviliškio r. Šiaulėnų Marcelino Šikšnio gimnazijos steigėjas yra Radviliškio rajono savivaldybė. Gimnazija veikia vadovaudamasi Lietuvos Respublikos švietimo įstatymu, kitais įstatymais ir Vyriausybės nutarimais, reguliuojančiais gimnazijos veiklą, savo nuostatais.

1.2. Gimnazija yra bendrojo ugdymo mokykla, kurioje vykdomos šios programos: ikimokyklinio, priešmokyklinio, pradinio ugdymo, individualizuota pradinio ugdymo, pagrindinio ugdymo, individualizuota pagrindinio ugdymo, vidurinio ugdymo bei neformaliojo švietimo programos.

**2. PAVOJINGI, KENKSMINGI IR KITI RIZIKOS VEIKSNIAI GIMNAZIJOJE, JŲ POVEIKIS SVEIKATAI**

2.1. Pagrindiniai traumuojantys veiksniai yra:

2.1.1. mašinų ir mechanizmų besisukančios ir judančios dalys;

2.1.2. lekiančios apdorojamos medžiagos ar instrumentai, jų dalys;

2.1.3. krintantys daiktai;

2.1.4. elektros srovė;

2.1.5. agresyvūs skysčiai ir medžiagos;

2.1.6. netvarkingi įrenginiai, įrankiai, keliai, grindys, laiptai, aikštynas, sūpuoklės ir kt.;

2.2. Sveikatai kenkia:

2.2.1. dulkės;

2.2.2. kenksmingos medžiagos;

2.2.3. triukšmas;

2.2.4. vibracija;

2.2.5. blogas apšvietimas;

2.2.6. netaisyklingas sėdėjimas suoluose.

2.3. Konkretūs pavojingi, kenksmingi ir kiti rizikos veiksniai, veikiantys mokinius užsiėmimų vietose, saugos priemonės nuo jų poveikio išvardinti konkrečių užsiėmimų instrukcijose.

**3. MOKINIŲ NELAIMINGŲ ATSITIKIMŲ TYRIMO TVARKA**

Nelaimingi atsitikimai, įvykę su mokiniais ugdymo proceso metu, tiriami vadovaujantis Moksleivių nelaimingų atsitikimų tyrimo, registravimo ir apskaitos nuostatais, patvirtintais Lietuvos Respublikos švietimo ir mokslo ministro 2000 02 11 įsakymu Nr. 113.

**4. BENDRIEJI SAUGOS REIKALAVIMAI GIMNAZIJOJE**

4.1. Visi mokiniai pamokų ir gimnazijos organizuojamų renginių metu privalo laikytis įstatymų, gimnazijos nuostatų, vidaus tvarkos taisyklių, šios ir kitų gimnazijos saugos instrukcijų reikalavimų ir už čia paminėtų reikalavimų nesilaikymą gali būti baudžiami.

4.2. Pamokos, neformaliojo švietimo užsiėmimai vyksta pagal pamokų, neformaliojo švietimo užsiėmimų tvarkaraštį. Keisti pamokų ar neformaliojo švietimo užsiėmimų tvarkaraščius mokiniams draudžiama. Tai turi teisę padaryti tik gimnazijos direktorius ar direktoriaus pavaduotojas ugdymui.

4.3. Mokiniai privalo dalyvauti visose pamokose. Neatvykti į gimnaziją leidžiama sergant arba esant kitoms svarbioms priežastims.

4.4. Pamokų metu susirgęs mokinys privalo apie tai pranešti klasės auklėtojui, dalyko mokytojui arba gimnazijos vadovams ir vykti į gydymo įstaigą.

4.5. Bet koks savavališkas mokinio pasišalinimas iš pamokų yra neleistinas. Atleisti nuo kūno kultūros pamokų mokiniai privalo atlikinėti mokytojo užduotis. Jiems taip pat neleidžiama savavališkai pasišalinti iš pamokų.

4.6. Mokiniams draudžiama vėluoti be svarbių priežasčių į pamokas ar kitus užsiėmimus. Pavėlavęs mokinys privalo nedelsdamas eiti į pamoką ar kitą užsiėmimą, atsiprašyti mokytojo ir, jam leidus, eiti į savo vietą.

4.7. Nuskambėjus skambučiui visi mokiniai tuoj pat eina į klases ir pasiruošia pamokai. Į kabinetus, sporto salę, dirbtuves mokiniai sueina tik mokytojui leidus.

4.8. Mokinių sėdėjimo tvarką pamokose nustato mokytojas. Keisti sėdėjimo vietą savavališkai mokiniui draudžiama.

4.9. Pamokų ir kitų užsiėmimų ar renginių metu mokiniams draudžiama:

4.9.1. užsiiminėti pašaliniais darbais tiesiogiai nesusijusiais su ugdymosi procesu.

4.9.2. be mokytojo leidimo išeiti iš sėdėjimo vietos;

4.10. Gimnazijoje leidžiama vartoti tik tuos medikamentus, kuriuos rekomendavo gydytojas ar mokinio tėvai ir tik tokiomis dozėmis, kokiomis rekomendavo gydytojas ar tėvai.

4.11. Pamokų ar kitų užsiėmimų metu mokinys privalo atidžiai klausytis mokytojo aiškinimo, vykdyti visas jo užduotis, savo elgesiu netrukdyti mokytojų ir mokinių darbui.

4.12. Pertraukų metu, o taip pat atvykę į gimnaziją prieš pamokas ir po pamokų nuo paskutinės pamokos pabaigos iki išvykimo namo, laisvų pamokų metu mokiniai turi elgtis drausmingai ir atsargiai. Mokiniams draudžiama muštis, stumdytis, kaišioti kojas ar kitaip neleistinai elgtis, jei toks

elgesys kelia grėsmę jo paties ar kitų mokinių saugumui. Gimnazijos patalpose, išskyrus sporto salę, draudžiama bėgioti.

4.13. Mokiniams draudžiama:

4.13.1. nuo pamokų ar kitų užsiėmimų gimnazijoje pradžios iki pabaigos be rimtos priežasties išvykti už gimnazijos teritorijos ribų.

4.13.2. sėdėti ant palangių, savavališkai atidaryti langus koridoriuose, klasėse, kabinetuose ar kitose gimnazijos patalpose, persisverti per atidarytus langus ar kaišioti galvas pro juos, valyti langų stiklus.

4.13.3. gimnazijos patalpose ir teritorijoje rūkyti paprastas ar elektronines cigaretes, vartoti alkoholinius ir energetinius gėrimus, narkotines ir psichotropines medžiagas.

4.13.4. Turėti gimnazijoje draudžiamų daiktų, tai yra, bet kokių daiktų (reikmenų), gaminių ar medžiagų, kurių apyvarta uždrausta arba ribojama Lietuvos Respublikos įstatymų ar kitų teisės aktų saugumo, sveikatos apsaugos ar kitais visuomenės poreikiais, o taip pat daiktų, kurie išvardinti Mokinių elgesio taisyklėse, tai yra: bet kokios rūšies ginklų, peilių, dujų balionėlių, sprogstamųjų medžiagų, degiųjų medžiagų (benzino ir pan.), pirotechninių priemonių, alkoholinių ir energetinių gėrimų, narkotinių ir psichotropinių medžiagų, tabako ar elektroninių cigarečių ar bet kokios rūšies rūkalų, žiebtuvėlių, degtukų, lazerių ar lazeriukų, kortų, o taip pat žirklių, adatų, elektrinių prietaisų, jei jų nereikia tos dienos pamokoms ar kitiems ugdymo užsiėmimams, žaislinių šautuvų, metalinių ar iš kitos medžiagos pagamintų rutuliukų ir pan.), kurie gali būti pavojingi jo paties ar kitų mokinių saugumui.

4.13.5. laipioti į medžius, gimnazijos katilinės kaminą, karstytis ant laiptų turėklų, žaisti gatvėje.

4.13.6. gimnazijos teritorijoje esančiais šaligatviais važinėti dviračiais, mopedais ar motociklais.

4.14. Mokiniai privalo saugotis gimnazijos teritorijoje važinėjančio transporto.

4.15. Mokinys, nukentėjęs nelaimingo atsitikimo metu (jeigu jis pajėgia tai padaryti), privalo pranešti apie tai užsiėmimo vadovui, gimnazijos vadovybei.

**5. BENDRIEJI ELEKTROSAUGOS REIKALAVIMAI**

5.1. Mokiniams draudžiama:

5.1.1. be pedagogo leidimo gimnazijos patalpose naudotis bet kokiais elektriniais prietaisais, darinėti elektros skydelius, įvadines spintas.

5.1.2. Naudotis netvarkingomis rozetėmis, kištukais, jungikliais, bei kita elektros instaliacijos įranga.

5.1.3. Į vieną elektros rozetę jungti kelis didelio galingumo prietaisus, kurių elektros poreikis viršija instaliacijos laidų elektros srovės pralaidumą.

5.1.4. Elektrinius prietaisus tempti paėmus už elektros laido. Pernešti elektros prietaisus galima tik už rankenos.

5.1.5. Patiems remontuoti elektros prietaisus.

5.1.6. Į elektros rozetes kaišioti bet kokius metalinius ar kitus daiktus, medžiagas, pažeisti mechaniniu būdu instaliaciją siekiant sukelti trumpą elektros sujungimą arba jei dėl to gali įvykti arba įvyko trumpas elektros sujungimas.

5.1.7. Patiems valyti apšvietimo armatūrą.

5.2. Visi naudojami elektros prietaisai turi būti techniškai tvarkingi, su nepažeista izoliacija, lanksčiu laidu ir nepažeista šakute.

**6. PRIEŠGAISRINĖS SAUGOS REIKALAVIMAI**

6.1. Kiekvienas mokinys privalo žinoti priešgaisrinės saugos reikalavimus.

6.2. Gimnazijos patalpose ir teritorijoje rūkyti draudžiama.

6.3. Vengti veiksmų, sudarančių sąlygas kilti gaisrui.

6.4. Draudžiama be pedagogo leidimo įjungti bet kokius elektros prietaisus ar įrenginius, išskyrus apšvietimą.

6.5. Draudžiama gimnazijos teritorijoje deginti nenupjautą žolę, šiukšles, į gimnaziją neštis žiebtuvėliais ar degius skysčius.

6.7. Draudžiama lempas, šviesos sklaidytuvus uždengti degiomis medžiagomis.

6.8. Fizikos ir chemijos kabinetuose mokiniams draudžiama dirbti su reagentais, elektriniais ir kitais šildymo prietaisais be mokytojo priežiūros.

6.9. Gimnazijos patalpose draudžiama naudoti pirotechnines priemones.

6.10. Pastebėjus gaisrą gimnazijos patalpose mokinys privalo nedelsdamas apie jį pranešti bet kuriam darbuotojui.

**7. CIVILINĖ SAUGA**

7.1. Mokiniai privalo žinoti kaip elgtis katastrofų, stichinių nelaimių arba ginkluoto užpuolimo atvejais.

7.2. Apie galimas civilinės saugos situacijas gyventojai įspėjami signalu „Dėmesio visiems“. Tai įspėjamasis pulsuojančio 3 min. trukmės kaukimo garsinis signalas, skelbiamas gyventojams apie artėjančios ar susidariusios ekstremalios situacijos grėsmę perspėti perspėjimo sistemos patikrinimo ar pratybų metu. Išgirdę jį gyventojai privalo įjungti radiją ar televizorių ir išklausyti informaciją bei rekomendacijas. Griežtai vykdyti rekomendacijas.

7.3. Galimi įspėjamieji balsu skelbiami signalai:

7.3.1. „Cheminis pavojus“. Balsu skelbiamas signalas, įspėjantis apie realų ar gresiantį cheminės taršos pavojų atitinkamoje teritorijoje. Šis signalas skelbiamas ne vėliau kaip 3 min. nuo įspėjamojo garsinio signalo perdavimo pradžios per valstybės ir savivaldybių institucijų ir įstaigų, kitų įstaigų, ūkio subjektų garsines avarinio signalizavimo sistemas, elektronines sirenas, nacionalinius, regioninius ir vietinius transliuotojus.

7.3.2. „Radiacinis pavojus“. Balsu skelbiamas signalas, įspėjantis apie realų ar gresiantį radioaktyviosios taršos pavojų atitinkamoje teritorijoje. Šis signalas skelbiamas ne vėliau kaip 3 min. nuo įspėjamojo garsinio signalo perdavimo pradžios per valstybės ir savivaldybių institucijų ir įstaigų, kitų įstaigų, ūkio subjektų garsines avarinio signalizavimo sistemas, elektronines sirenas,  nacionalinius, regioninius ir vietinius transliuotojus.

7.3.3. „Potvynio pavojus“. Balsu skelbiamassignalas, įspėjantis apie potvynio grėsmę dėl polaidžio ar intensyvių liūčių pakilus upėse vandens lygiui iki pavojingos ribos. Šis signalas skelbiamas ne vėliau kaip 3 min. nuo įspėjamojo garsinio signalo perdavimo pradžios per valstybės ir savivaldybių institucijų ir įstaigų, kitų įstaigų, ūkio subjektų garsines avarinio signalizavimo sistemas, elektronines sirenas, nacionalinius, regioninius ir  vietinius transliuotojus.

7.3.4. „Uragano pavojus“. Balsu skelbiamas signalas, įspėjantis apie artėjantį hidrometeorologinį reiškinį, galintį sukelti ekstremaliąją situaciją. Šis signalas skelbiamas ne vėliau kaip 3 min. nuo įspėjamojo garsinio signalo perdavimo pradžios per valstybės ir savivaldybių institucijų ir įstaigų, kitų įstaigų, ūkio subjektų garsines avarinio signalizavimo sistemas, elektronines sirenas, nacionalinius, regioninius ir vietinius transliuotojus.

7.3.5. „Oro pavojus“. Balsu skelbiamas signalas, įspėjantis apie tiesioginę priešo užpuolimo grėsmę. Šis signalas skelbiamas ne vėliau kaip 3 min. nuo įspėjamojo garsinio signalo perdavimo pradžios per valstybės ir savivaldybių institucijų ir įstaigų, kitų įstaigų, ūkio subjektų garsines avarinio signalizavimo sistemas,  elektronines sirenas, nacionalinius, regioninius ir  vietinius transliuotojus.

7.3.6. „Perspėjimo sistemos patikrinimas“. Balsu skelbiamas signalas, įspėjantis apie  vykdomą  perspėjimo sistemos patikrinimą. Šis signalas skelbiamas taip pat ir kai įvyksta nesankcionuotas sirenų įjungimas. Jis skelbiamas ne vėliau kaip 3 min. nuo įspėjamojo garsinio signalo perdavimo pradžios per valstybės ir savivaldybių institucijų ir įstaigų, kitų įstaigų, ūkio subjektų garsines avarinio signalizavimo sistemas, elektronines sirenas,  regioninius ir vietinius transliuotojus.

\_\_\_\_\_\_\_\_\_\_\_\_\_\_\_\_\_\_\_